b'\n_START_ARTICLE_\nSuona\n_START_PARAGRAPH_\nSuona (forenklet kinesisk: \xe5\x94\xa2\xe5\x91\x90, tradisjonell kinesisk: \xe5\x97\xa9\xe5\x90\xb6; hanyu pinyin: su\xc7\x92 n\xc3\xa0), eller laba (\xe5\x96\x87\xe5\x8f\xad; l\xc7\x8eb\xc4\x81), eller haidi (\xe6\xb5\xb7\xe7\xac\x9b; h\xc7\x8eid\xc3\xad) er et kinesisk bl\xc3\xa5seinstrument med r\xc3\xb8tter i Sentral-Asia eller Persia (zurna). Det spilles med doble r\xc3\xb8rblad, har en konisk borring og har et klokkstykke av messing. Suona, som trolig kom til Kina allerede p\xc3\xa5 300-tallet. Det forekommer ofte i nordkinesisk forklore, ikke minst i provinsen Shandong. Det dukker opp p\xc3\xa5 et maleri fra Silkeveien fra 400-tallet, men nevnes f\xc3\xb8rst i skriftlige kilder fra Mingdynastiet, er et sv\xc3\xa6rt gjennmtrengende instrument som egner seg godt for spill utend\xc3\xb8rs. Det er fremfor alt vanlig i bl\xc3\xa5seorkestre i Nord-Kina og benyttes gjerne ved for eksempel tradisjonelle kinesiske h\xc3\xb8ytider, bryllup og begravelser.\n_START_SECTION_\nCuba\n_START_PARAGRAPH_\nSuona ble spredt med kinesisk arbeidskraft til Cuba mot slutten av kolonitiden og kom til \xc3\xa5 sl\xc3\xa5 rot p\xc3\xa5 \xc3\xb8ya under navnet trompeta china. P\xc3\xa5 Cuba spilles instumentet p\xc3\xa5 et vis som n\xc3\xa6rmest hermer en trompet.'